Source: http://www.impactreal.ro/index.php/2017/02/28/valcea-continua-batalia-pentru-europa/
Timestamp: 2019-10-16 18:03:59+00:00

Document:
Vâlcea continuă bătălia pentru Europa – Impact real
Vâlcea continuă bătălia pentru Europa
Handbal feminin, Liga Naţională, etapa 19, Unirea Slobozia – HCM Râmnicu Vâlcea 24-25.
HCM Râmnicu Vâlcea a obţinut duminică încă o victorie importantă în deplasare, 25-24 cu Unirea Slobozia, iar echipa pregătită de Gheorghe Sbora şi Luminiţa Dinu a rămas pe locul 5 în Liga Naţională.
Vâlcea a confirmat rezultatele bune din acest an printr-un nou succes, obţinut la Slobozia, 25-24 cu Unirea, într-un joc contând pentru etapa 19 din Liga Naţională. Este cea de şasea victorie din cele şapte partide disputate de HCM în acest an, un bilanţ excelent obţinut de când la conducerea clubului a venit Petre Berbecaru, iar pe banca tehnică Gheorghe Sbora şi Luminiţa Dinu. De remarcat şi faptul că HCM a jucat în deplasare cinci din cele şapte jocuri disputate în acest an, obţinând patru victorii, la Craiova, Cluj, Cisnădie şi Slobozia.
Unirea şi HCM au mers cap la cap până în minutul 23, când gazdele conduceau cu 11-10. Pe finalul primei părţi, HCM a marcat de patru ori consecutiv şi a intrat la cabine în avantaj, scor 14-11. Echipa lui Dumitru Muşi nu a renunţat şi a egalat în minutul 41, scor 17-17. Au urmat trei goluri consecutive pentru HCM, care, până la final, a menţinut constant 1-2 goluri avans. S-a terminat 25-24 pentru echipa lui Sbora şi Dinu, care continuă să viseze la cupele europene, un obiectiv ce părea compromis total în iarnă.
”Aşteptam victoria, dar a fost una muncită. A contat şi faptul că am avut ceva indisponibilităţi, am dereglat puţin sistemul defensiv fără Ines. Am condus permanent, am avut şi cinci goluri, iar finalul nu a fost încins, gazdele au marcat ultimul gol când mai erau 7 secunde, apoi nici nu s-a mai repus mingea. Jucătoarele care au jucat constant bine în acest meci au fost Craiu şi Senocico. Am obţinut trei puncte importante, care ne păstrează şansele de a ocupa un loc de cupă europeană” a declarat preşedintele clubului HCM, Petre Berbecaru.
În sezonul viitor, primele patru clasate din Liga Naţională merg în cupele europene. Problemele financiare ale Brăilei lasă sub un semn de întrebare înscrierea echipei în sezonul viitor al cupelor europene, astfel că locul 5 poate şi el ajunge în Cupa EHF.
HCM RÂMNICU VÂLCEA: Blazek, Şerban, Vălean – Vizitiu 8, Senocico 5, Adespii 4, Craiu 3, Simion 2, Safta 1, Florica 1, Gavrilă 1, Stoicănescu, Cioaric. Antrenori: Gheorghe Sbora, Luminiţa Dinu.
Adespii a fost eliminată direct
Interul Andreea Adespii a fost eliminată în ultimele minute ale partidei de la Slobozia, primind direct cartonaşul roşu. ”A fost o eroare de arbitraj, s-a considerat că Adespii a lovit cu intenţie o adversară la gât, ceea ce nu este adevărat” a spus Petre Berbecaru, preşedintele HCM Rm. Vâlcea. Rămâne de văzut acum care va fi sancţiunea dictată de Comisia de Disciplină a Federaţiei în privinţa Andreei Adespii.
Ines stă trei săptămâni
Tunisianca Ines Khuiuldi nu a putut evolua în meciul de la Slobozia, interul urmând să sta pe margine trei săptămâni, după o accidentare la spate. Ines a suferit o întindere musculară la spate şi este nevoită să urmeze un tratament de refacere pentru trei săptămâni. ”Întreuperea de campionat vine bine pentru Ines, are pauză de trei săptămâni şi se va reface până la meciurile următoare. Pe 13 martie, ea va merge la naţionala Tunisiei, are bilet trimis, dar nu va participa la pregătirile lor. Ea va arăta medicului naţionalei RMN-ul şi analizele şi va continua în Tunsia terapia care o începe de aici” a declarat preşedintele Petre Berbecaru.
Craiu, în premieră la naţională
Pivotul Florentina Craiu (20 ani) a fost convocată în premieră la echipa naţională de senioare, care va efectua un cantonament la Izvorani, în perioada 13-19 martie. De asemenea, „tricolorele” vor disputa două jocuri amicale în Capitală contra Spaniei, pe 17 şi 19 martie, prilej cu care Craiu va debuta la naţionala mare. Flori a câştigat în 2014 aurul mondial cu naţionala de junioare, iar anul trecut a obţinut bronzul mondial cu naţionala de tineret. De altfel, Craiu este încă componentă a lotului naţional de tineret. Tot la naţionalele de senioare vor merge în aceeaşi perioadă şi Petra Blazek (Austria) şi Ines Khouildi (Tunisia).
Dublă de foc la finalul lui martie
HCM Râmnicu Vâlcea va sta în etapa următoare, după care Liga Naţională se întrerupe timp de două săptămâni, pentru a face loc programului echipei naţionale. HCM are programat următorul joc pe data de 23 martie, în Sala Sporturilor Traian, contra formaţiei CSM Bucureşti, deţinătoarea Ligii Campionilor. Ţinând cont de rezultatele excelente din acest an ale HCM-ului, dar şi de popularitatea de care se bucură CSM Bucureşti, Sala Sporturilor Traian va fi probabil plină pe data de 23 martie. Apoi, pe 26 martie, HCM va juca tot acasă cu Danubius Galaţi, un meci accesibil.
CSM Bucureşti – U Cluj 34-22
Danubius Galaţi – SCM Craiova 24-31
CSM Roman – Corona Braşov 29-23
Unirea Slobozia – HCM Rm. Vâlcea 24-25
HC Zalău – Dunărea Brăila 28-25
CSM Bistriţa – Măgura Cisnădie 30-15
Clasament Liga Naţională:
CSM Bucureşti 17 16 0 1 515 361 48
Dunărea Brăila 16 11 1 4 413 395 34
HC Zalău 16 10 2 4 401 374 32
SCM Craiova 16 9 2 5 429 396 29
HCM Râmnicu Vâlcea 16 9 1 6 395 401 28
CSM Roman 16 7 4 5 403 377 25
Corona Braşov 16 6 1 9 407 433 19
CSM Bistriţa 16 6 0 10 426 446 18
”U” Cluj 16 4 3 9 395 403 15
Măgura Cisnădie 16 4 2 10 366 427 14
11.Danubius Galaţi 17 4 0 13 347 429 11
CSM Unirea Slobozia 16 2 2 12 388 443 8
Etapa viitoare, 5 martie:
Dunărea Brăila – CSM Roman
SCM Craiova – HC Zalău
Măgura Cisnădie – Unirea Slobozia
U Cluj – Danubius Galaţi
Corona Braşov – CSM Bistriţa
CSM Bucureşti şi HCM Rm.Vâlcea stau
handbalHCMLigavictorie
Vâlcea găzduieşte Europenele pentru cadeţi 0
Samson și-a reziliat acordul cu Clinceni 0
Cosa nostra s-a împotmolit în „cobiliţa nostra” 0
Rezolva operatia antiSPAM si trimite comentariul! * + trei = 4

References: CSM 
 CSM 

CSM 

CSM 

CSM 

CSM 

CSM 

CSM 

CSM 
 CSM 
 CSM 

CSM